6

«ҚР ПІБ «ҚР Президентінің Әкімшілігі мен Үкіметінің әкімшілік ғимараттары дирекцияся» ШЖҚ РМК директорының 2025 жылғы «_28_» __05___ № __240___ бұйрығымен бекітілген 


«Қазақстан Республикасы Президенті Іс басқармасының «Қазақстан Республикасы Президентінің Әкімшілігі мен Үкіметінің әкімшілік ғимараттары дирекциясы» шаруашылық жүргізу құқығындағы республикалық мемлекеттік кәсіпорының сыбайлас жемқорлыққа қарсы іс-қимыл cаясаты 
(2026 жылғы 2 қыркүйектегі өзгерістерімен)


1 - тарау. Жалпы ережелер

1. «Қазақстан Республикасы Президенті Іс басқармасының «Қазақстан Республикасы Президентінің Әкімшілігі мен Үкіметінің әкімшілік ғимараттары дирекциясы» шаруашылық жүргізу құқығындағы республикалық мемлекеттік кәсіпорының сыбайлас жемқорлыққа қарсы іс-қимыл саясаты                                  (бұдан әрі - Саясат) Қазақстан Республикасының қолданыстағы сыбайлас жемқорлыққа қарсы заңнамасына әзірленді.
2. Саясат сыбайлас жемкорлыққа карсы ic-кимыл мақсатында ішкі бақылауды ұйымдастырудың негізгі қагидаттарын, тәсілдері мен талаптарын регламенттейтін «Қазақстан Республикасы Президенті Іс басқармасының «Қазақстан Республикасы Президентінің Әкімшілігі мен Үкіметінің әкімшілік ғимараттары дирекциясы» шаруашылық жүргізу құқығындағы республикалық мемлекеттік кәсіпорының (бұдан әрі – Кәсіпорын) ішкі нормативтік құжаты болып табылады, сыбайлас жемкорлықтың алдын алу мен оған қарсы күрестің басқаршулық және ұйымдастырушылық негіздерін айқындайды.
3. Саясат Кәсіпорынның басшылығы мен барлық жұмыскерлерінің танысуы және мүлтіксіз сақтауы үшін міндетті болып табылады, Кәсіпорынның ресми интернет – ресурсында орналастырылуға тиіс.
4. Саясат талаптарының орындалуы жауапкершілігі Кәсіпорынның басшылары мен жұмыскерлеріне жүктеледі.
5. Саясат белгілейді: 
1) Кәсіпорындағы сыбайлас жемкорлыққа қарсы іс-қимылдың негізгі ережелерін;
2) сыбайлас жемкорлық құқық бұзушылықтардың алдын алу жөніндегі басқару және ұйымдастыру негіздерін; 
3) cыбайлас жемқорлыққа қарсы іс-қимыл, сондай-ақ олардың салдарын барынша азайту және (немесе) жою жөніндегі іс-шараларды; 
4) Кәсіпорынның жұмыскерлерінде сыбайлас жемкорлыққа карсы           ic-кимыл саласындағы Қазақстан Республикасы заңнамасының және Кәсіпорынның қызметін регламенттейтін Кәсіпорынның ішкі нормативтік құжаттарының талаптарын мүлтіксіз сақтау жөніндегі мінез-құлықты тәрбиелеу;
6. Саясаттың мақсаты сыбайлас жемқорлықтың анықтау бойынша бақылауды күшейту, сондай-ақ Кәсіпорында сыбайлас жемқорлық көріністеріне нөлдік төзімділік ахуалын қалыптастыру болып табылады.


2 - тарау. Терминдер мен анықтамалар

7. Бұл Саясатта келесі терминдер мен анықтамалар қолданылады: 
1) Қазақстан Республикасының сыбайлас жемқорлыққа қарсы      заңнамасы - «Сыбайлас жемқорлыққа қарсы іс-қимыл туралы» Қазақстан Республикасының Заңы және сыбайлас жемқорлыққа қарсы іс-қимыл мәселелері жөніндегі өзге де нормативтік-құқықтық актілер; 
2) сыбайлас жемқорлық - жауапты мемлекеттік лауазымды атқаратын адамдардың, мемлекеттiк функцияларды орындауға уәкілеттік берілген адамдардың, мемлекеттік функцияларды орындауға уәкілеттік берілген адамдарға теңестiрiлген адамдардың, лауазымды адамдардың өздерінің лауазымдық (қызметтік) өкiлеттiктерін және соған байланысты мүмкiндiктерiн жеке өзi немесе делдалдар арқылы жеке өзіне не үшінші тұлғаларға мүлiктiк (мүліктік емес) игiлiктер мен артықшылықтар алу немесе табу мақсатында заңсыз пайдалануы, сол сияқты игiлiктер мен артықшылықтарды беру арқылы осы адамдарды параға сатып алу;
3) мүдделер қақтығысы - жауапты мемлекеттік лауазымды атқаратын адамдардың, мемлекеттік функцияларды орындауға уәкілеттік берілген адамдардың, оларға теңестірілген адамдардың, лауазымды адамдардың жеке мүдделері мен олардың лауазымдық өкілеттіктері арасындағы қайшылық, мұндай жағдайда аталған адамдардың жеке мүдделері олардың өз лауазымдық міндеттерін орындамауына және (немесе) тиісінше орындамауына алып келуі мүмкін; 
4) сыбайлас жемқорлық құқық бұзушылық - заңда әкімшілік және/немесе қылмыстық жауаптылық белгіленген, сыбайлас жемқорлық белгілері бар құқыққа қарсы кінәлі іс-әрекет (әрекет немесе әрекетсіздік);
5) сыбайлас жемқорлық тәуекелі-сыбайлас жемқорлық құқық бұзушылықтар жасауға ықпал ететін себептер мен жағдайлардың туындау мүмкіндігі;
6) сыбайлас жемқорлыққа қарсы іс-қимыл - сыбайлас жемқорлыққа қарсы іс-қимыл субъектілерінің өз өкілеттіктері шегіндегі сыбайлас жемқорлықтың алдын алу, оның ішінде қоғамда сыбайлас жемқорлыққа қарсы мәдениетті қалыптастыру, сыбайлас жемқорлық құқық бұзушылықтарды жасауға ықпал ететін себептер мен жағдайларды анықтау және жою жөніндегі, сондай-ақ сыбайлас жемқорлық құқық бұзушылықтарды анықтау, жолын кесу, ашу және тергеп-тексеру және олардың салдарларын жою жөніндегі қызметі; 
7) сыбайлас жемқорлықтың алдын алу - сыбайлас жемқорлыққа қарсы іс-қимыл субъектілерінің алдын алу шаралары жүйесін әзірлеу және енгізу арқылы сыбайлас жемқорлық құқық бұзушылықтар жасауға ықпал ететін себептер мен жағдайларды зерделеу, анықтау, шектеу және жою жөніндегі қызметі; 
8) сыбайлас жемқорлық тәуекелдерін ішкі талдау - сыбайлас жемқорлық құқық бұзушылықтар жасауға ықпал ететін себептер мен жағдайларды анықтау және зерделеу;
9) басшылық - бірінші басшы және ұйымда басшы лауазымдарды атқаратын, Кәсіпорынға не ұйым қызметінің бір бөлігіне жалпы басшылықты жүзеге асыратын, басқарушылық шешімдер қабылдайтын, жұмысты бақылайтын және ұйым қызметінің нәтижелеріне дербес жауапты болатын жұмыскерлер;
10) әдеп - кәсіби, өндірістік және қызметтік іс-әрекетті жүзеге асыру барысында жұмыскерлердің мінез-құлқының жалпы нормаларының, қағидалары мен қағидаттарының жиынтығы; 
11) Кәсіпорын жұмыскерлері Кәсіпорынмен еңбек қатынастарында тұрған жеке тұлғалар. 


3 - тарау. Сыбайлас жемқорлыққа қарсы іс-қимыл саласындағы мақсат пен міндеттер

8. Кәсіпорындағы сыбайлас жемқорлыққа қарсы іс-қимылдың мақсаты лауазымды және оларға теңестірілген адамдарды сыбайлас жемқорлық қызметіне тарту тәуекелін азайту болып табылады.
9. Қойылған мақсатқа жету үшін осы Саясат келесі міндеттердің шешілуін көздейді:
1) кез келген сыбайлас жемқорлық көріністеріне нөлдік төзімділікті қалыптастыру;
2) сыбайлас жемқорлықтан бас тартатын және өзінің лауазымдық міндеттерін атқару кезінде адалдықпен сатылмаушылық қағидаттарын қамтамасыз ететін Кәсіпорын жұмыскерлерінің құқықтық мәдениетін қалыптастыру;
3) қолданылуы мүмкін Қазақстан Республикасының сыбайлас жемқорлыққа қарсы заңнамасының негізгі талаптарын қорыту және түсіндіру;
4) Қәсіпорын басшылығы мен жұмыскерлеріне сыбайлас жемқорлыққа қарсы заңнамасының, осы Саясаттың қағидаттары мен талаптарын білу және сақтау сондай-ақ сыбайлас жемқорлықтың алдын алу және оны болғызбау жөнінде барабар рәсімдерді жүзеге асыру міндетін белгілеу;
5) Кәсіпорында сыбайлас жемқорлық тәуекелдеріне ішкі талдау жүргізуді қамтамасыз ету;
6) сыбайлас жемқорлықтың алдын алу және оған қарсы іс-қимыл, сыбайлас жемқорлық құқық бұзушылықтардың салдарын барынша азайту және (немесе) жоюға бағытталған сыбайлас жемқорлыққа қарсы шараларды әзірлеу және енгізу.


4 - тарау. Сыбайлас жемқорлыққа қарсы іс-қимылдың негізгі қағидаттары

10. Сыбайлас жемқорлыққа қарсы іс-қимылдың негізгі қағидаттары:
1) [bookmark: z26]заңдылық;
2) [bookmark: z27]адам мен азаматтың құқықтарын, бостандықтары мен заңды мүдделерін қорғау басымдығы;
3) [bookmark: z28]жариялылық пен ашықтық;
4) [bookmark: z29]мемлекет пен азаматтық қоғамның өзара іс-қимыл жасауы;
5) [bookmark: z30]сыбайлас жемқорлыққа қарсы іс-қимыл шараларын жүйелі және кешенді пайдалану;
6) [bookmark: z31]сыбайлас жемқорлықтың алдын алу шараларын басым қолдану;
7) [bookmark: z32]сыбайлас жемқорлыққа қарсы іс-қимылға жәрдем көрсететін адамдарды көтермелеу;
8) сыбайлас жемқорлық құқық бұзушылықтарды жасағаны үшін жазаның бұлтартпастығы қағидаттары негізінде жүзеге асырылады. 


5 - тарау. Қазақстан Республиканың сыбайлас жемқорлыққа
 қарсы заңнамасының талаптары және оны орындау жөніндегі міндеттемелер

11. Қазақстан Республикасының сыбайлас жемқорлыққа қарсы заңнамасына сәйкес, жауапкершілік көзделген сыбайлас жемқорлық қылмыстар(құқық бұзушылықтар) мыналар болып табылады (бірақ аталғандармен шектелмейді): 
1) лауазымды және оларға теңестірілген адам сеніп тапсырылған бөтен мүлікті иемдену немесе ысырап ету, егер бұл әрекеттер оның өзінің қызметтік жағдайын пайдалануына байланысты болса;
2) қылмыстық жолмен алынған, өзінің қызметтік жағдайын пайдалана отырып жасалған ақшаны және (немесе) өзге де мүлікті заңдастыру (жылыстату);
3) пара алу, пара беру, парақорлыққа делдалдық ету;
4) жеке заңды тұлғалардың заңсыз материалдық сыйақы беруі; 
5) лауазымды және теңестірілген адамның заңсыз материалдық сыйақы алуы;
6) бұрын сыбайлас жемқорлық қылмыс жасаған адамдарды жұмысқа қабылдау.
12. Кәсіпорын жұмыскерлері келесі мінез-құлық нормаларын қатаң сақтауы керек:
1) Қазақстан Республикасының заңнамасын және осы Саясаттың талаптарын орындауға міндетті;
2) іскерлік қатынастарда адал және әдепті болуға, лауазымдық міндеттерін атқарудың кез келген жосықсыз тәсілдерінен аулақ болуға;
3) Кәсіпорынның беделін түсіруге қабілетті іс-әрекеттер жасауға жол бермеуге;
4) Кәсіпорынның қызметтік жағдайы мен құпия ақпаратын, материалдық және материалдық емес активтерін жеке мақсатта пайдаланбауға міндетті; 
5) заңсыз әрекеттерге не олардың заңдылығы мен әдептілігіне қатысты күдік тудыруы мүмкін әрекеттерге жол бермеуге;
6) әріптестерінен сыбайлас жемқорлыққа қарсы жоғары құқықтық мәдениетті сақтауды қолдау және талап ету;
7) басқа қызметкерлерді сыбайлас жемқорлық құқық бұзушылықтар жасауға көндірмеуге және мұндай әрекеттерді көтермелемеуге;
8) мүдделер қақтығысы болған кезде лауазымдық міндеттерді жүзеге асырмауға міндетті.
13. Егер олардың іс-әрекеттерінің дұрыстығына немесе кез-келген басқа мінез-құлық нормаларына күмән туындаса, Кәсіпорын жұмыскерлері жоғары басшылыққа жүгіне алады.


6 - тарау. Мүдделер қақтығысының 
алдын алу және шешу
 
14. Мүдделер қақтығысын басқару сыбайлас жемқорлыққа қарсы маңызды тетіктердің бірі болып табылады. Кәсіпорын мүдделер қақтығысына байланысты тәуекелдерді іске асырудың алдын алу және оларды реттеу жөнінде шаралар қабылдайды.
15. Жанжалдардың алдын алу және реттеу тәртібі Кәсіпорын директорының бұйрығымен бекітілген Кәсіпорынның ішкі нормативтік құжатымен реттеледі. 
16. Кәсіпорын жұмыскерлері Кәсіпорынның мүдделерін басшылыққа алуға және олардың жеке мүдделері Кәсіпорынның мүдделеріне қайшы келетін жағдайларды немесе жағдайларды болдырмауға міндетті.
17. [bookmark: _GoBack]Мүдделер қақтығысы (немесе оның туындау мүмкіндігі) туындаған жағдайда, жұмыскерлер бұл туралы тікелей басшысына немесе Кәсіпорынның басшылығының назарына, сондай-ақ Кәсіпорынның сыбайлас жемқорлыққа қарсы комплаенс бөліміне жазбаша түрде ақпаратты жеткізуге.
Сілтеме. «ҚР ПІБ «ҚР Президентінің Әкімшілігі мен Үкіметінің әкімшілік ғимараттары дирекциясы» ШЖҚ РМК директорының 2026 жылғы 2 қыркүйектегі № 403 бұйрығымен 17-тармаққа өзгеріс енгізілді.


7 – тарау. Сыбайлас жемқорлық құқық 
бұзушылықтар туралы хабарламалар

18. Егер Кәсіпорында сыбайлас жемқорлық құқық бұзушылық орын алғаны туралы қандай да бір куәлік болса, Кәсіпорынның жұмыскерлері бұл туралы ақпарат Кәсіпорынның веб-сайтында орналастырылған сыбайлас жемқорлыққа қарсы іс-қимыл жөніндегі сенім телефоны арқылы және (немесе) Кәсіпорынның басшысына дереу хабарлау қажет.


8 - тарау. Сыбайлас жемқорлық құқық бұзушылықтарды қызметтік тергеу

19. Кәсіпорында сыбайлас жемқорлық құқық бұзушылықтар туралы барлық хабарламалар бойынша Кәсіпорынның тиісті құрылымдық бөлімшелерінің қатысуымен тексеру немесе қызметтік тергеу жүргізіледі.
20. Егер қызметтік тергеп-тексеру нәтижелері бойынша сыбайлас жемқорлық фактісі анықталған жағдайда, сыбайлас жемқорлықтың кез келген көріністеріне нөлдік төзімділік қағидатын негізге ала отырып, түзету шараларын қабылдау тергеп-тексерудің аяқталуы болып есептеледі. 


9 - тарау. Өзара ынтымақтастық

21. Кәсіпорын өзара іс-қимыл қағидаты негізінде уәкілетті мемлекеттік органдармен және ұйымдармен, сондай-ақ сыбайлас жемқорлыққа қарсы іс-қимыл саласындағы үшінші тұлғалармен өзара іс-қимыл мақсатында ынтымақтасады:
1) сыбайлас жемқорлық белгілері бар бұзушылықтар жасалған жағдайлар туралы хабардар ету;
2) сыбайлас жемқорлыққа қарсы заңнама мәселелеріне байланысты уәкілетті мемлекеттік органдар мен ұйымдардың сұрау салулары бойынша түсініктемелер беру/кеңестерге (кездесулерге) қатысу. 


10 - тарау. Жауапкершілік

22. Кәсіпорынның жұмыскерлері сыбайлас жемқорлық құқық бұзушылықтар жасағаны үшін Қазақстан Республикасының заңнамасында белгіленген жауапкершілікті алады. 
23. Саясаттың талаптарын орындалуына Кәсіпорынның жұмыскерлері өз құзыреті шегінде жауапты болады.
24. Кәсіпорынның жұмыскерлері Саясаттың қосымшада көзделген нысан бойынша Саясатты адал ұстануға өздерінің міндеттемелерін растауға міндетті.









































«ҚР ПІБ «ҚР Президентінің Әкімшілігі мен Үкіметінің әкімшілік ғимараттары дирекциясы» ШЖҚ РМК сыбайлас жемқорлыққа қарсы іс-қимыл саясатқа қосымша

	
Растау

Тиісті ұяшықтарды белгілеңіз:
1) Мен Кәсіпорындағы сыбайлас жемқорлыққа қарсы Саясатты зерттегенімді растаймын;
2) Мен Қазақстан Республикасының Сыбайлас жемқорлыққа қарсы заңнамасында, Кәсіпорынның Сыбайлас жемқорлыққа қарсы іс-қимыл Саясатында белгіленген талаптарды қатаң сақтауға міндеттенемін;
3) Мен Қазақстан Республикасының Сыбайлас жемқорлыққа қарсы заңнамасын, Кәсіпорынның Сыбайлас жемқорлыққа қарсы іс-қимыл Саясатын бұзған жағдайда мені жауапкершілікке тартуға, оның ішінде ҚР заңнамасында белгіленген тәртіппен атқаратын қызметінен босатуға болатындығы туралы хабардар етілдім.

_____________________________________________________________________________________Аты-жөні, лауазымы















          Толтырылған және қол қойылған нысан-Кәсіпорындағы еңбек және/немесе лауазымдық міндеттерін атқарған сәттен бастап растау Кәсіпорынның лауазымды адамдары мен жұмыскерлерінің жеке ісінде сақталады.
